CELEX: 32010D0323
Language: lt
Date: 1276128000000
Title: 2010/323/: 2010 m. birželio 10 d. Komisijos sprendimas, kuriuo Bulgarijai ir Vokietijai leidžiama taikyti Europos Parlamento ir Tarybos reglamento (EB) Nr. 1165/2008 dėl gyvulių ir mėsos statistikos leidžiančią nukrypti nuostatą (pranešta dokumentu Nr. C(2010) 3617)

11.6.2010   
            
            
               LT
            
            
               Europos Sąjungos oficialusis leidinys
            
            
               L 145/15
            
         KOMISIJOS SPRENDIMAS
   2010 m. birželio 10 d.
   kuriuo Bulgarijai ir Vokietijai leidžiama taikyti Europos Parlamento ir Tarybos reglamento (EB) Nr. 1165/2008 dėl gyvulių ir mėsos statistikos leidžiančią nukrypti nuostatą
   (pranešta dokumentu Nr. C(2010) 3617)
   (Tekstas autentiškas tik bulgarų ir vokiečių kalbomis)
   (2010/323/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižveldama į 2008 m. lapkričio 19 d. Europos Parlamento ir Tarybos reglamentą (EB) Nr. 1165/2008 dėl gyvulių ir mėsos statistikos, panaikinantį Tarybos direktyvas 93/23/EEB, 93/24/EEB ir 93/25/EEB (1), ypač į jo 20 straipsnio 1 dalį,
   atsižvelgdama į 2009 m. vasario 10 d. Bulgarijos pateiktą prašymą,
   atsižvelgdama į 2009 m. kovo 20 d. Vokietijos pateiktą prašymą,
   kadangi:
   
               (1)
            
            
               Pagal Reglamento (EB) Nr. 1165/2008 20 straipsnį šiam reglamentui įgyvendinti Komisija gali leisti valstybėms narėms taikyti šio reglamento nukrypti leidžiančią nuostatą, jei taikant šį reglamentą reikia esminių pakeitimų valstybės narės nacionalinėje statistikos sistemoje ir gali kilti didelių praktinių problemų.
            
         
               (2)
            
            
               Tikslinga Bulgarijai ir Vokietijai jų prašymu leisti taikyti nukrypti leidžiančią nuostatą.
            
         
               (3)
            
            
               Pagal Reglamentą (EB) Nr. 1165/2008 valstybė narė, kuriai iki 2010 m. sausio 1 d. leista taikyti nukrypti leidžiančią nuostatą, iki šios dienos toliau taiko Tarybos direktyvų 93/23/EEB (2), 93/24/EEB (3) ir 93/25/EEB (4) nuostatas.
            
         
               (4)
            
            
               Pagal Reglamentą (EB) Nr. 1165/2008, valstybė narė, kuriai iki 2011 m. sausio 1 d. leista taikyti nukrypti leidžiančią nuostatą, iki šios dienos toliau taiko Direktyvos 93/25/EEB nuostatas.
            
         PRIĖMĖ ŠĮ SPRENDIMĄ:
   1 straipsnis
   1.   Bulgarijai ir Vokietijai leidžiama taikyti Reglamento (EB) Nr. 1165/2008 nukrypti leidžiančią nuostatą iki 2010 m. sausio 1 d.
   2.   Dėl avių ir ožkų statistikos Vokietijai Reglamento (EB) Nr. 1165/2008 nukrypti leidžiančią nuostatą leidžiama taikyti iki 2011 m. sausio 1 d.
   2 straipsnis
   Šis sprendimas skirtas Bulgarijai ir Vokietijos Federacinei Respublikai.
   Šis sprendimas įsigalioja 2009 m. sausio 1 d.
   
      Priimta Briuselyje 2010 m. birželio 10 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 321, 2008 12 1, p. 1.
   
      (2)  OL L 149, 1993 6 21, p. 1.
   
      (3)  OL L 149, 1993 6 21, p. 5.
   
      (4)  OL L 149, 1993 6 21, p. 10.